***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 28-6/2023.

***Jegyzőkönyv***

***Készült***: Pápakovácsi Község Önkormányzat képviselő-testületének 2023 . február 7-én 19.00 órakor megtartott nyilvános testületi ülésről.

***Az ülés helye: Közösségi Ház***

Pápakovácsi Fő utca 3.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő (3 fő)

Tanácskozási joggal részt vett: Kissné Szántó Mária jegyző

Molnár-Margl Mónika köztisztviselő

Vándor Zoltán, Hári Zsuzsanna képviselők távolmaradásukat előzetesen bejelentették.

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1.) Az Önkormányzat 2023. évi költségvetésének elfogadása

2.) Támogatási kérelmek

3.) Közművelődési közösségi színtér 2023. évi szolgáltatási terve

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Pápakovácsi Község Önkormányzat 2023. évi költségvetésének elfogadása**

**Előadó: Burghardt Ferenc polgármester**

**Burghadt Ferenc polgármester**  megállapította, hogy az előterjesztést a képviselők a meghívóval együtt kézhez kapták. . (Jkv. 3. melléklete) Szóbeli kiegészítésként elmondta, hogy a megemelkedett rezsiköltségek miatt nagyon nehéz volt „O”-ra kihozni a költségvetést. A tervezetben szinte csak a „kötelező” kiadások szerepelnek, fejlesztésként a térfigyelő kamerarendszer költsége szerepel, ezt viszont már tavaly megrendelték, a pénzmaradványban a fedezete szerepel. Újabb fejlesztést azonban nem tudnak tervezni, sőt minden területen rendkívül takarékosan kell gazdálkodni. Kérte a képviselőket a véleménynyilvánításra, javasolta a tervezet elfogadását.

Hozzászólás nem volt, a képviselők támogatták a tervezetben foglaltakat.

A polgármester kérte a képviselőket az Önkormányzat 2023. évi költségvetésével kapcsolatos szavazásra:

Pápakovácsi Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Pápakovácsi Község Önkormányzata Képviselő-testületének**

**2/2023. (II. 15.) önkormányzati rendelete**

**az Önkormányzat 2023. évi költségvetéséről**

**(A rendelet jegyzőkönyv 4. melléklete)**

**2.) Támogatási kérelmek**

**Burghardt Ferenc polgármester** ismertette a beérkezett támogatási kérelmeket: Medicor Alapítvány, Rákóczi Szövetség és a Vakok és Gyengénlátók Pápai Csoportjának kérelmét. (Kérelmek a jkv. 5. melléklete)

Elmondta, hogy mindhárom kérelmezőt évek óta támogatták, azonban a rendkívül szűkös költségvetésre tekintettel javasolja a kérelmek elutasítását.

A képviselők a javaslattal egyetértettek, a polgármester kérte a testület tagjait a szavazásra.

Pápakovácsi község Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**4/2023. (II.7.) KT határozat**

Pápakovácsi Község Önkormányzat Képviselő-testülete a Medicopter Alapítvány, a Rákóczi szövetség és a Vakok és Gyengénlátók Pápai Csoportjának támogatási kérelmét elutasítja.

Felkéri a képviselő-testület a polgármestert, hogy a támogatást kérőket a döntésről – hivatkozva a szűkös költségvetésre – értesítse.

**Felelős**: polgármester

**Határidő**: 2023. február 25.

**3.) Közművelődési közösségi színtér 2023. évi szolgáltatási terve**

**Előadó: Burghardt Ferenc polgármester**

**Burghardt Ferenc polgármester** elmondta, hogy a közművelődési munkatárs elkészítette a közművelődési közösségi színtér 2023. évi szolgáltatási tervét, melyet a képviselők a meghívóval együtt kézhez kapták. (jkv. 6. melléklete) Kérte a véleményeket, javasolta az elfogadását.

Hozzászólás nem volt, a képviselők egyetértettek a tervben foglaltakkal.

A polgármester kérte a képviselőket a szavazásra:

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül – a következő határozatot hozta:

**5/2023. (II.7.) KT határozat**

Pápakovácsi Önkormányzar Képviselő-testülete a közművelődési közösségi színtér 2023. évi szolgáltatási tervét az előterjesztés szerint elfogadja.

Több napirend, hozzászólás nem volt, a polgármester a képviselő-testület nyilvános ülését 19.30 órakor bezárta, zárt ülésen folytatta a munkát.

***k.m.f.***

Burghardt Ferenc Kissné Szántó Mária

polgármester jegyző